《答周玉绳见寄 其一》
明代·李孙宸

书来字字见襟期，尚忆藜灯共署时。敢向宦情论寂寞，所怜踪迹有参差。

秋风落木愁俱远，水国听鸿梦每迟。见说出山心自懒，烟霞痼疾赖君医。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。